Document ID: 32006R0913

NÕUKOGU MÄÄRUS (EÜ) nr 913/2006,
19. juuni 2006,
millega muudetakse Jaapanist pärinevate telekaamerasüsteemide impordi suhtes lõpliku dumpinguvastase tollimaksu kehtestamist käsitleva määruse (EÜ) nr 2042/2000 lisa
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi “algmäärus”),
võttes arvesse komisjoni ettepanekut, mis on esitatud pärast konsulteerimist nõuandekomiteega,
ning arvestades järgmist:
A. VARASEMAD MENETLUSED
(1)
Nõukogu kehtestas määrusega (EÜ) nr 1015/94 (2) Jaapanist pärinevate telekaamerasüsteemide impordi suhtes lõpliku dumpinguvastase tollimaksu.
(2)
2000. aasta septembris kinnitas nõukogu määrusega (EÜ) nr 2042/2000 (3) lõplikud dumpinguvastased tollimaksud, mis olid kehtestatud määrusega (EÜ) nr 1015/94 (nagu seda on hiljem muudetud) vastavalt algmääruse artikli 11 lõikele 2.
(3)
Määruse (EÜ) nr 2042/2000 artikli 1 lõike 3 punktiga e vabastas nõukogu selgesõnaliselt dumpinguvastase tollimaksu kohaldamisest kõnealuse määruse lisas (edaspidi “lisas”) loetletud kaamerasüsteemid, mis on ette nähtud kõrgetasemeliseks erialaseks kasutamiseks ja mis tehniliselt vastavad kõnealuse määruse artikli 1 lõikes 2 sätestatud määratlusele, kuid mida ei saa pidada telekaamerasüsteemideks.
(4)
Komisjon algatas oma 29. septembri 2005. aasta teadaandega (4) algmääruse artikli 11 lõike 2 alusel Jaapanist pärit telekaamerasüsteemide impordi suhtes kehtivate dumpinguvastaste meetmete läbivaatamise.
B. ERIALASEKS KASUTAMISEKS MÕELDUD KAAMERASÜSTEEMIDE UUSI MUDELEID KÄSITLEV UURIMINE
1. MENETLUS
(5)
Kaks Jaapani eksportivat tootjat, Matsushita ja Hitachi Denshi (Europa) GmbH (edaspidi “Hitachi”) teavitasid komisjoni, et nad plaanivad ühenduse turule tuua erialaseks kasutamiseks mõeldud kaamerasüsteemide uued mudelid, ja esitasid taotluse, et komisjon lisaks kõnealused erialaseks kasutamiseks mõeldud kaamerasüsteemide uued mudelid ja nende tarvikud määruse (EÜ) nr 2042/2000 lisasse ning vabastaks need seega dumpinguvastastest tollimaksudest.
(6)
Komisjon teavitas sellest ühenduse tööstusharu ja alustas uurimist, mis piirdus selle kindlaksmääramisega, kas vaidlusalused tooted kuuluvad dumpinguvastaste tollimaksude kohaldamisalasse ning kas määruse (EÜ) nr 2042/2000 regulatiivosa tuleks vastavalt muuta.
2. VAATLUSALUSED MUDELID
(7)
Dumpinguvastastest tollimaksudest vabastamise taotlused esitati järgmiste kaamerasüsteemide mudelite (koos asjakohase tehnilise teabega) kohta.
Matsushita:
-
kaamerakere AK-HC910L,
-
kaamerakere AK-HC1500G,
-
kaamera juhtpult AK-HRP900,
-
kaamera juhtpult AK-HRP150.
Kõiki mudeleid tutvustati kui kehtivatest dumpinguvastastest meetmetest juba vabastatud mudelite järglasi.
Hitachi:
-
kaamerakere DK-H31,
-
kaugjuhtpaneel RU-3300N.
Mõlemaid mudeleid tutvustati kui mudeleid, mis on väga sarnased kehtivatest dumpinguvastastest meetmetest juba vabastatud mudelitega. Kõnealuseid mudeleid ei pakuta kombinatsioonis triaksiaalsüsteemide ja -adapteritega ning neid kasutatakse jälgimiskaameratena ja telekonverentside pidamiseks, samuti laborites ja raamatukogudes.
3. JÄRELDUSED
a) Kaamerakered AK-HC910L ja AK-HC1500G, kaamera juhtpuldid AK-HRP900 ja AK-HRP150
(8)
Kaamerakered AK-HC910L ja AK-HC1500G ning kaamera juhtpuldid AK-HRP900 ja AK-HRP150 vastavad määruse (EÜ) nr 2042/2000 artikli 1 lõike 2 punktis a sätestatud tootekirjeldusele. Sellest hoolimata kasutatakse neid üldjuhul erialastel eesmärkidel ja need arvestati erialaseks kasutamiseks mõeldud kaamerasüsteemide hulka määruse (EÜ) nr 2042/2000 artikli 1 lõike 3 punkti e tähenduses. Seetõttu tuleks kõnealused mudelid arvata kehtivate dumpinguvastaste meetmete kohaldamisalast välja ning lisada need määruse (EÜ) nr 2042/2000 lisasse.
(9)
Vastavalt ühenduse institutsioonide väljakujunenud tavale tuleks kõnealused telekaamerasüsteemid dumpinguvastastest tollimaksudest vabastada alates kuupäevast, mil komisjoni teenistused said kätte asjaomased vabastustaotlused. Seetõttu peaks alates 5. septembrist 2005. aastast olema dumpinguvastasest tollimaksust vabastatud kõik sel kuupäeval või pärast seda imporditud järgmised kaamerad:
Matsushita:
-
kaamerakere AK-HC910L;
-
kaamerakere AK-HC1500G;
-
kaamera juhtpult AK-HRP900;
-
kaamera juhtpult AK-HRP150.
b) Kaamerakere DK-H31 ja kaugjuhtpaneel RU-3300N
(10)
Kaamerakere DK-H31 ja kaugjuhtpaneel RU-3300N vastavad määruse (EÜ) nr 2042/2000 artikli 1 lõike 2 punktis a sätestatud tootekirjeldusele. Sellest hoolimata kasutatakse neid üldjuhul siiski erialastel eesmärkidel ega müüda koos vastavate triaksiaalsüsteemide ega -adapteritega ühenduse turul. Seetõttu jõuti järeldusele, et kõnealused mudelid tuleks arvata erialaseks kasutamiseks mõeldud kaamerasüsteemide hulka määruse (EÜ) nr 2042/2000 artikli 1 lõike 3 punkti e tähenduses. Seetõttu tuleks kõnealused mudelid arvata kehtivate dumpinguvastaste meetmete kohaldamisalast välja ning lisada need määruse (EÜ) nr 2042/2000 lisasse.
(11)
Vastavalt ühenduse institutsioonide väljakujunenud tavale peaks kõnealused telekaamerasüsteemid dumpinguvastastest tollimaksudest vabastama alates kuupäevast, mil komisjoni teenistus sai kätte asjaomased vabastustaotlused. Seetõttu tuleks alates 3. novembrist 2005 dumpinguvastasest tollimaksust vabastada kõik sel kuupäeval või pärast seda imporditud järgmised kaamerad:
Hitachi:
-
kaamerakere DK-H31,
-
kaugjuhtpaneel RU-3300N.
4. HUVITATUD ISIKUTELT SAADUD TEAVE JA JÄRELDUSED
(12)
Komisjon teavitas ühenduse tööstusharu ja telekaamerasüsteemide eksportijaid oma uurimise tulemustest ja andis neile võimaluse esitada oma seisukohad. Ükski osapool ei esitanud komisjoni uurimise tulemuste suhtes vastuväiteid.
(13)
Eelneva alusel tuleks määrust (EÜ) nr 2042/2000 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2042/2000 lisa asendatakse käesoleva määruse lisaga.
Artikkel 2
1. Käesolev määrus jõustub Euroopa Liidu Teatajas avaldamise päevale järgneval päeval.
2. Käesolev määrus kehtib järgmiste mudelite impordi suhtes, mis on toodetud ja ühendusse eksporditud järgmiste eksportivate tootjate poolt:
a)
Matsushita (alates 5. septembrist 2005. aastast):
-
kaamerakere AK-HC910L,
-
kaamerakere AK-HC1500G,
-
kaamera juhtpult AK-HRP900,
-
kaamera juhtpult AK-HRP150.
b)
Hitachi (alates 3. novembrist 2005. aastast):
-
kaamerakere DK-H31,
-
kaugjuhtpaneel RU-3300N.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 19. juuni 2006

Labels: 12
3
4
18